Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom „**Projekčné služby - projektové štúdie, projektové dokumentácie, služby odborného poradenstva**“.

**SÚŤAŽNÉ PODKLADY**

**k Výzve č. 3 v rámci zriadeného dynamického nákupného systému (ďalej len „DNS“) s názvom „Spracovanie projektovej dokumentácie a výkon odborného autorského dozoru (OAD) pre investičný zámer Výstavba parkovísk, oplotení a spevnených plôch v ZEVO Bratislava“**

**Výzva č. 3** **„Spracovanie projektovej dokumentácie a výkon odborného autorského dozoru (OAD) pre investičný zámer Výstavba parkovísk, oplotení a spevnených plôch v ZEVO Bratislava“**

V Bratislave december 2023

1. **IDENTIFIKÁCIA VEREJNÉHO OBSTARÁVATEĽA**

Názov organizácie: Odvoz a likvidácia odpadu a.s. (ďalej len „OLO, a.s.“)

Sídlo organizácie: Ivanská cesta 22, 821 04 Bratislava

IČO: 681 300

Kontaktná osoba: Ing. Michala Lúčna

Telefón: 0918 110 144

E-mail: [lucna@olo.sk](mailto:lucna@olo.sk)

Webová adresa, kde je možný prístup k dokumentácii k DNS a výzve č. 3:

<https://josephine.proebiz.com/sk/tender/50534/summary>

1. **IDENTIFIKÁCIA DNS**

**Výzva č. 3 „Spracovanie projektovej dokumentácie a výkon odborného autorského dozoru (OAD) pre investičný zámer Výstavba parkovísk, oplotení a spevnených plôch v ZEVO Bratislava“** sa zadáva v rámci DNS „**Projekčné služby - projektové štúdie, projektové dokumentácie, služby odborného poradenstva**“, vyhláseného verejným obstarávateľom Odvoz a likvidácia odpadu a.s. v Úradnom vestníku EÚ pod značkou 2023/S 093-285822 - zo dňa 15.05.2023 a vo Vestníku verejného obstarávania č. 95/2023 zo dňa 16.05.2023 pod značkou 17881 - MUS. DNS „**Projekčné služby - projektové štúdie, projektové dokumentácie, služby odborného poradenstva**“ bol zriadený 24.07.2023.

**Informatívny odkaz na oznámenie o vyhlásení verejného obstarávania, ktorým verejný obstarávateľ vyhlásil dynamický nákupný systém a v ktorom sú uvedené podmienky účasti na zaradenie do DNS**:

<https://www.uvo.gov.sk/vestnik-a-registre/vestnik/oznamenie/detail/605706?cHash=3779c3cb2d6c1550b8da7cba2ad15c80>

1. **PREDMET ZÁKAZKY**
   1. Predmetom zákazky zadávanej v dynamickom nákupnom systéme (ďalej ako „DNS“) je vypracovanie projektovej dokumentácie pre územné rozhodnutie a vypracovanie projektovej dokumentácie pre stavebné povolenie v podrobnosti dokumentácie na realizáciu stavby a výkon odborného autorského dozoru pre investičný zámer *Výstavba parkovísk, oplotení a spevnených plôch v Zariadení na energetické využitie odpadu (ZEVO) Bratislava*.
   2. Lehota plnenia:

Poskytovateľ je povinný vypracovať projektovú dokumentáciu najneskôr do 10 týždňov odo dňa účinnosti zmluvy. Zmluva sa uzatvára na dobu určitú, do ukončenia realizácie projektu: *Výstavba parkovísk, oplotení a spevnených plôch v ZEVO Bratislava* odo dňa účinnosti zmluvy.

* 1. Miesto plnenia:

Zariadenie na energetické využitie odpadu (ZEVO), Vlčie hrdlo 72, 821 07 Bratislava

* 1. Zdroj finančných prostriedkov: vlastné finančné prostriedky

1. **ZÁBEZPEKA PONUKY**

Zábezpeka ponuky sa nevyžaduje.

1. **LEHOTA NA PREDKLADANIE PONÚK**

Lehota na predkladanie ponúk je uvedená v systéme JOSEPHINE:

<https://josephine.proebiz.com/sk/tender/50534/summary>

1. **KOMUNIKÁCIA A VYSVETĽOVANIE**
   1. Verejný obstarávateľ bude pri komunikácii so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
   2. Pravidlá pre doručovanie – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   3. Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácii s verejným obstarávateľom.
   4. Ak je odosielateľom informácie zaradený záujemca, tak po prihlásení do systému   
      a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
   5. Verejný obstarávateľ umožňuje záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim informáciám. Súťažné podklady a prípadné vysvetlenie alebo doplnenie súťažných podkladov alebo inej sprievodnej dokumentácie budú verejným obstarávateľom zverejnené ako elektronické dokumenty v profile zákazky v systéme JOSEPHINE.
   6. V prípade nejasností alebo potreby vysvetlenia informácií potrebných na vypracovanie ponuky vo verejnom obstarávaní, uvedených v súťažných podkladoch, v inej sprievodnej dokumentácii a/alebo iných dokumentoch poskytnutých vereným obstarávateľom v lehote na predkladanie ponúk, môže zaradený záujemca požiadať   
      o vysvetlenie prostredníctvom komunikačného rozhrania systému JOSEPHINE.
   7. Vysvetlenie informácií uvedených v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   8. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
   9. Podania a dokumenty súvisiace s uplatnením revíznych postupov sú medzi verejným obstarávateľom a /zaradenými záujemcami/uchádzačmi doručované prostredníctvom komunikačného rozhrania systému JOSEPHINE.
2. **OBHLIADKA**
   1. Verejný obstarávateľ umožňuje obhliadku miesta plnenia predmetu zákazky po dohode s kontaktnou osobou (najneskôr dva pracovné dni pred uplynutím lehoty na predkladanie ponúk):

Kontaktná osoba: Ing. Karol Furinda, [furinda@olo.sk](mailto:furinda@olo.sk), mobil: +421 947 927 530

* 1. Vzhľadom na charakter a rozsah predmetu zákazky, verejný obstarávateľ odporúča zúčastniť sa obhliadky miesta plnenia predmetu zákazky pre overenie a získanie potrebných informácií nevyhnutných na vypracovanie ponuky.
  2. Výdavky spojené s obhliadkou miesta plnenia predmetu zákazky znáša záujemca.

1. **PREDLOŽENIE PONUKY**
   1. Ponuku môžu predkladať len záujemcovia zaradení do DNS na „**Projekčné služby - projektové štúdie, projektové dokumentácie, služby odborného poradenstva**“.
   2. Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch v súlade s § 49 ods. 1 písm. a) ZVO prostredníctvom systému JOSEPHINE umiestnenom na webovej adrese:

<https://josephine.proebiz.com/sk/tender/50534/summary>

* 1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese:

<https://josephine.proebiz.com/sk/tender/50534/summary>

* 1. V prípade, ak zaradený záujemca predloží listinnú ponuku, verejný obstarávateľ na ňu nebude prihliadať.
  2. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v inom jazyku, predkladá sa spolu s jeho úradným prekladom do slovenského jazyka; to neplatí pre doklady a dokumenty vyhotovené v českom jazyku.

* 1. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.
  2. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.
  3. Zaradeným záujemcom navrhovaná celková cena za predmet plnenia musí byť uvedená na dve (2) desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

* 1. **Ponuka bude obsahovať:**
* vyplnený a podpísaný ***návrh na plnenie kritérií*** predmetu zákazky (príloha č. 2 týchto súťažných podkladov) vo formáte .pdf a súčasne vo formáte .xlsx, *vyplniť požadované údaje aj v systéme JOSEPHINE ako súčasť ponuky;*
* vyplnený ***návrh zmluvy***, podpísaný štatutárnym zástupcom alebo osobou oprávnenou konať za zaradeného záujemcu, nahratú vo formáte .pdf (príloha č. 3 týchto súťažných podkladov);
* vyplnené a podpísané ***čestné vyhlásenie uchádzača*** vo formáte .pdf (príloha č. 4 týchto súťažných podkladov).
  1. Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.
  2. Ak ponuka obsahuje dôverné informácie, uchádzač ich v ponuke viditeľne označí.

1. **DOPLNENIE, ZMENA A ODVOLANIE PONUKY**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku   
a predložením novej ponuky).

1. **NÁKLADY NA PONUKU**

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **VARIANTNÉ RIEŠENIE**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **VŠEOBECNÉ INFORMÁCIE K WEBOVEJ APLIKÁCIÍ JOSEPHINE**

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome - Microsoft Edge.

Samostatný dokument Technické nároky systému JOSEPHINE si môžete stiahnuť [TU.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)

1. **OTVÁRANIE PONÚK** 
   1. Otváranie ponúk sa uskutoční elektronicky v termíne uvedenom v systéme JOSEPHINE.
   2. Otváranie ponúk bude v súlade s § 61 ods. 4 ZVO neverejné.
2. **VYHODNOTENIE PONÚK**
   1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.
   2. Verejný obstarávateľ rozhodol, že vyhodnotenie splnenia požiadaviek na predmet zákazky uskutoční po vyhodnotení ponúk na základe kritéria na vyhodnotenie ponúk. Verejný obstarávateľ vyhodnotí ponuky z hľadiska splnenia požiadaviek na predmet zákazky iba u uchádzača, ktorý sa po vyhodnotení ponúk na základe kritérií na vyhodnotenie ponúk umiestnil na prvom mieste v poradí. V prípade, ak bude ponuka uchádzača, ktorý sa umiestnil pri prvotnom vyhodnotení ponúk na základe kritéria na vyhodnotenie ponúk vylúčená, pristúpi verejný obstarávateľ k vyhodnoteniu ponuky, ktorá sa umiestnila na druhom mieste. Takýto postup môže verejný obstarávateľ analogicky uplatňovať aj na ďalšie ponuky v poradí, a to až do momentu určenia ponuky, ktorá spĺňa všetky požiadavky na predmet zákazky a požiadavky verejného obstarávateľa uvedené v týchto súťažných podkladoch.
   3. Komunikácia medzi uchádzačom/uchádzačmi a verejným obstarávateľom / komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.
   4. Do procesu vyhodnocovania ponúk nie je zaradená elektronická aukcia.
3. **KRITÉRIÁ NA VYHODNOTENIE PONÚK A PRAVIDLÁ NA ICH UPLATNENIE**
   1. Ponuky budú vyhodnocované na základe kritéria na vyhodnotenie ponúk, ktorým je najnižšia celková cena v EUR bez DPH za obstarávaný predmet zákazky.
   2. Verejný obstarávateľ zostaví poradie ponúk tak, že zoradí ponuky podľa stanoveného kritéria od najnižšej po najvyššiu. Úspešným uchádzačom zákazky sa stane uchádzač, ktorý vo svojej ponuke predloží najnižšiu celkovú cenu celkom v EUR bez DPH.
   3. Navrhovaná zmluvná cena musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
   4. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
   5. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“ v prílohe č. 2 týchto súťažných podkladov.
4. **INFORMÁCIA O VÝSLEDKU VYHODNOTENIA PONÚK A UZAVRETIE ZMLUVY** 
   1. Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy podľa § 56 ZVO. Verejný obstarávateľ vyzve uchádzača na poskytnutie súčinnosti k podpisu zmluvy.
5. **SUBDODÁVATELIA**

Verejný obstarávateľ umožňuje využitie subdodávateľa/subdodávateľov.

1. **PRÍLOHY**

Prílohami k týmto súťažným podkladom sú:

* Príloha č. 1: Opis predmetu zákazky
* Príloha č. 2: Návrh na plnenie kritéria
* Príloha č. 3: Návrh Zmluvy
* Príloha č. 4: Čestné vyhlásenie uchádzača